Aiškinamasis raštas

**Dėl Molėtų rajono savivaldybės mokinių vežimo organizavimo ir važiavimo išlaidų kompensavimo tvarkos aprašo patvirtinimo**

1. **Parengto tarybos sprendimo projekto tikslai ir uždaviniai**

Parengto Molėtų rajono savivaldybės tarybos sprendimo projekto „Dėl Molėtų rajono savivaldybės mokinių vežimo organizavimo ir važiavimo išlaidų kompensavimo tvarkos aprašo patvirtinimo“ tikslas – apibrėžti mokinių vežimo į mokyklas ir atgal vežimo organizavimą, vežėjų sąrašą papildant tėvais ar kitais asmenimis, nustatyti mokinių važiavimo išlaidų kompensavimą, mokyklinių autobusų naudojimą laisvu nuo mokinių vežimo metu atvejus, informacijos pateikimą Savivaldybės administracijai apie pavežamus mokinius, mokyklinių autobusų važiavimo maršrutus ir grafikus bei nuomos sąlygas.

1. **Šiuo metu esantis teisinis reglamentavimas**

Rengiant šį sprendimo projektą, buvo vadovautasi Lietuvos Respublikos vietos savivaldos įstatymo 6 straipsnio 7 punktu, 16 straipsnio 2 dalies 37 punktu, Lietuvos Respublikos švietimo įstatymo 36 straipsnio 1 dalimi, Lietuvos Respublikos transporto lengvatų įstatymo 6 straipsnio 1 dalies 1 punktu, Lietuvos Respublikos Švietimo ir mokslo ministro 2016 m. birželio 30 d. įsakymu Nr. V-620 „Dėl Mokinių vežimo mokykliniu autobusu tvarkos aprašo patvirtinimo“ patvirtintu Mokinių vežimo mokykliniu autobusu tvarkos aprašo 4 ir 34 dalimis.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: mokinių vežėjų sąrašas papildytas naujais vežėjais, numatytas jų važiavimo išlaidų kompensavimas, Savivaldybės administracija, tvirtindama mokyklinių autobusų vežimo maršrutus ir grafikus, užtikrins, kad jie nesidubliuotų.

1. **Priemonės sprendimui įgyvendinti**

Nėra.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

1. **Vykdytojai, įvykdymo terminai**

Molėtų rajono savivaldybės mokyklos, Savivaldybės administracijos Kultūros ir švietimo skyrius.